Na osnovu Odluke Vlade Bosansko-podrinjskog kantona Goražde broj: 03-11-1483 od 19.08.2020.godine, o donošenju Programa o izmjenama i dopunama Programa za ublažavanje negativnih posljedica uzrokovanih stanjem nesreće“ II, i Programa za ublažavanje negativnih posljedica uzrokovanih stanjem nesreće II, utvrđenog na ekonomskom kodu 614500 - Subvencije poduzetništvu i obrtu, privatnim preduzećima i podzetnicima COVID–Zakon o ublažavanju posljedica pandemije Ministarstvo za privredu Bosansko-podrinjskog kantona Goražde ***objavljuje:***

**J A V N I  P O Z I V**

Za dodjelu budžetskih sredstava za subvencioniranje plaća do visine minimalne plaće za period od proglašenja do prestanka stanja nesreće u FBiH, utvrđenih u budžetu Vlade Bosansko-podrinjskog kantona Goražde na ekonomskom kodu - 614500 - „Subvencije poduzetništvu i obrtu, privatnim preduzećima i podzetnicima COVID –Zakon o ublažavanju posljedica pandemije“, utvrđenih u budžetu Vlade Bosansko-podrinjskog kantona Goražde)

**I Predmet i svrha javnog poziva**

Predmet javnog poziva je prikupljanje zahtjeva-prijava privrednih subjekata koji su registrovani za ugostiteljsku i turističku djelatnost (privredni subjekti koji pružaju usluge smještaja i noćenja), registrovani samostalni poljoprivredni proizvođači, kao i ranije odbijeni subjekti koji obavljaju ugostiteljsku djelatnost a čiji su prigovori bili uvaženi i osnovani, kroz subvencioniranje minimalne neto plaće za mjesec juni.

Svrha programa je stavljanje u funkciju novčanih sredstava kao pomoći dodijeljene u vidu subvencije za prevazilaženje posljedica nastalih kao rezultat pandemije korona virusa privrednim subjektima koji imaju pad prihoda u odnosu na prihode ostvarene u istom periodu prethodne godine.

**II Pravo učešća**

 **Pravo učešća na Javni poziv imaju privredni subjekti koji ispunjavaju slijedeće uslove:**

1. Da su registrovani za ugostiteljsku i turističku djelatnost i kao samostalni poljoprivredni proizvođači;
2. Da imaju sjedište na području kantona, što se dokazuje ovjerenom kopijom izvoda iz sudskog registra za pravne osobe, odnosno Rješenje o obavljanju djelatnosti izdato od strane nadležnog gradsko/općinskog organa.
3. Da su imali pad prihoda u odnosu na isti period prošle godine.

**III Prijava po Javnom pozivu**

Prijava na Javni poziv se vrši putem Zahtjeva - Prijave na Javni poziv po Programu o izmjeni i dopuni Programa za ublažavanje negativnih posljedica uzrokovanih stanjem nesreće“ II za dodjelu budžetskih sredstava za subvencioniranje isplaćenih plaća do visine minimalne plaće za sve uposlene radnike za period od proglašenja do prestanka stanja nesreće u FBiH*.*

**IV Obavezni prilozi**

**Uz prijavu na Javni poziv dostaviti slijedeću dokumentaciju:**

1. Sudsko rješenje o registraciji za privredna društva;
2. Rješenje o registraciji od nadležnog gradskog/općinskog organa za privredne subjekte koji su registrovani za ugostiteljstvo i turizam ili kao samostalni poljoprivredni proizvođači ;
3. Uvjerenje o poreznoj registraciji – ID broj;
4. Obavijest o razvrstavanju privrednih subjekata prema djelatnostima- Šifra djelatnosti po KD BIH 2010.
5. Izvod iz banke o isplaćenoj plaći za mjesec juni za sve radnike;
6. Privredni subjekti koji apliciraju po Javnom pozivu izjavom u Zahtjevu dali su saglasnost da se svi podaci iz Zahtjeva obrade i provjere sa evidencijom Porezne uprave Federacije BiH.
7. Dokaz o padu prihoda ( mjesečni promet iz fiskalne kase za period trajanja stanja nesreće u FBiH uzrokovane pojavom Corona virusa od 17.03.2020.godine do 31.05.2020.godine u odnosu na isti period prethodne godine). Subjekti koji paušalno uplaćuju porez na dohodak, koji nemogu dokazati pad prihoda, to mogu učiniti dostavljenom Izjavom u odnosu na isti period prethodne godine.

Uvjerenja nesmiju biti starija od 3(tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene od strane nadležnog organa

Ukoliko privredna društva imaju više poslovnih jedinica, dužni su dostaviti dokaze o broju uposlenih radnika u poslovnim jednicama koji se bave ugostiteljstvom (samo pružanje usluga smještaja i noćenja) kao i registrovani samostalni poljoprivredni proizvođači.

**V Dostavljanje prijava**

Prijave sa potrebnom dokumetacijom dostavljaju se neposredno na protokol Vlade Bosansko-podrinjskog kantona Goražde ili putem pošte na adresu: Ministarstvo za privredu Bosansko-podrinjskog kantona Goražde ul. M.Tita br.5 73000 Goražde. Sa naznakom:

„NE OTVARATI“

- prijava na Javni poziv „Za dodjelu budžetskih sredstava za subvencioniranje plaća do visine minimalne plaće za period od proglašenja do prestanka stanja nesreće u FBiH, privrednim subjektima koji se bave ugostiteljstvom i turizmom (samo oni koji se bave pružanjem usluga smještaja i noćenja), registrovani samostalni poljoprivredni proizvođači, kao i ranije odbijeni subjekti koji obavljaju ugostiteljsku djelatnost a čiji su prigovori bili uvaženi i osnovani, utvrđenih u budžetu Vlade Bosansko-podrinjskog kantona Goražde na ekonomskom kodu - 614500-Subvencije poduzetništvu i obrtu, privatnim preduzećima i podzetnicima COVID –Zakon o ublažavanju posljedica pandemije, utvrđenih u budžetu Vlade Bosansko-podrinjskog kantona Goražde.

Rok za podnošenje prijava je 5(pet) dana od dana objave Javnog poziva a najkasnije do 24.08.2020.godine ( ponedjeljak) do 16,00 sati.

**Aplikacije pisane rukom neće biti razmatrane.**

Forma Zahtjeva - Prijave na Javni poziv po Programu o izmjeni i dopuni Programa za ublažavanje negativnih posljedica uzrokovanih stanjem nesreće“ II za dodjelu budžetskih sredstava za subvencioniranje isplaćenih plaća do visine minimalne plaće za za period od proglašenja do prestanka stanja nesreće u FBiH*,* propisan od strane Ministarstva za privredu Bosansko-podrinjskog kantona Goražde kao i Program može se preuzeti sa internet stranice [**www.bpkgo.ba**](http://www.bpkgo.ba).

Sve dopunske informacije vezane zaJavni poziv mogu se dobiti svakim radnim danom

putem telefona broja 038/228-640 od 08,00 do 16,00 sati.

Broj:\_\_\_\_\_\_\_\_\_\_\_\_\_\_\_\_\_\_

Goražde, \_\_\_\_\_\_\_\_\_\_\_\_\_\_

 **M I N I S T A R**

 ***mr.sc.Mensad Arnaut***